Hubert Lanz

**Hubert Lanz** (født 22. mai 1896 i Entringen i Württemberg i Tyskland, død 15. august 1982 i München) var en tysk general under andre verdenskrig. Han deltok også i første verdenskrig. Under andre verdenskrig deltok han i invasjonen av Frankrike, samt i kamper på Østfronten, Hellas og Balkan.

Han ble etter krigen dømt til 12 års fengsel for krigsforbrytelser og forbrytelser mot menneskeheten. Han ble imidlertid løslatt allerede i 1951.

## Liv og virke
### Bakgrunn
Hubert Lanz var sønn av *forstrat* Otto Lanz (1867–1929) og hans hustru Berta. Han tok sitt *[[abitur]]* i Cannstatt.

### Første verdenskrig
Lanz deltok i første verdenskrig i det württembergske Infanterie-Regiment Nr. 125 som hadde hjemmekaserne i Stuttgart, og ble hardt såret ved fronten den 9. september 1914. Han trådte inn i tjeneste igjen den 4. februar 1915 etter å ha tilbragt flere måneder på sykehus og ble da forfremmet til løytnant.

### Mellomkrigstiden
Etter krigsslutt gikk han over til Reichswehr, da med graden Oberleutnant. Etter gjennomført offisersutdannelse gjorde han karriere i den tyske krigsmakt, og fikk den 10. november 1938 befal over Gebirgsjäger-Regiment 100 som Oberstleutnant.

### Andre verdenskrig
Etter andre verdenskrigs utbrudd i september 1939 tjenestegjorde Lanz som stabsoffiser i XVIII. Armeekorps. Han fikk i oktober 1940 befalet over 1. Gebirgsdivision, og deltok i invasjonen av Frankrike.

Han fikk i oppdrag i januar 1941 å forberede *[[Operation Felix]]*, det tenkte tyske angrepet mot Gibraltar. Detter at planen ble oppgitt, ble han forflyttet østover. Divisjonen deltok under Lanz' ledelse i felttoget på Balkan, og etter Tysklands angrep på Sovjetunionen i juni 1941 tjenestegjorde Lanz på østfronten.

Lanz fikk den 28. januar 1943 med generals grad befalet over Armeeabteilung Lanz, med oppgaven å forsvare Kharkov i Ukraina. Etter att ha innledet en evakuering av Kharkov under operasjon ''Tsvesda'', til tross for Adolf Hitlers direkte ordre om å forsvare byen «til siste mann», ble han fritatt fra befalet 20. februar 1943.

Han fikk befalet over XXXIX. Gebirgskorps i juni 1943 og i august samme år over XXII. Gebirgskorps i Grekenland og senere på Balkan. Hans styrker skjøt fanger og gisler og vanlige sivilister i det nordlige Hellas, fremfor alt på øyene Kefalonia og Korfu og i landsbyen Lingiades.

### Etterkrigstiden
Lanz ble tatt til fange av amerikanske styrker den 8. mai 1945 og ble to år etter dømt i «gisselmordprosessen» i Nürnberg for krigsforbrytelser og forbrytelser mot menneskeheten til 12 års fengsel, for en rekke av de aksjoner han hadde beordret på Balkan. Lanz ble imidlertid løslatt i 1951.

Han ble senere politisk aktiv innen FDP, som partiets rådgiver i militære og sikkerhetsmessige spørsmål.

Han døde i 1982, 86 år gammel.

## Referanser


## Litteratur
* 
* 
* Charles B. Burdick: *Hubert Lanz. General der Gebirgstruppe 1896–1982.* (= Soldatenschicksale des zwanzigsten Jahrhunderts als Geschichtsquelle. Band 9.) Osnabrück 1988, ISBN 3-7648-1736-4.
* Hermann Frank Meyer: *Blutiges Edelweiß. Die 1. Gebirgs-Division im Zweiten Weltkrieg.* Links, Berlin 2008, ISBN 3-86153-447-9. (Online)
* Hermann Frank Meyer: *Kommeno. Erzählende Rekonstruktion eines Wehrmachtsverbrechens in Griechenland.* Romiosini, Köln 1999, ISBN 3-929889-34-X.
* Gerd R. Ueberschär (Hrsg.) *Hitlers militärische Elite. Von den Anfängen des Regimes bis Kriegsbeginn.* Band 1. Primus, Darmstadt 1998, ISBN 3-89678-083-2.
* Gerhard Schreiber: *Die italienischen Militärinternierten im deutschen Machtbereich 1943 bis 1945. Verraten – Verachtet – Vergessen.* (= Beiträge zur Militärgeschichte. Band 28.) München 1990, ISBN 3-486-55391-7.
* Gerhard Schreiber: *Deutsche Kriegsverbrechen in Italien: Täter – Opfer – Strafverfolgung.* Beck, München 1996, ISBN 3-406-39268-7.
* Gerhard Schreiber: *Kephalonia 1943.* In: Gerd R. Ueberschär (Hrsg.): *Orte des Grauens.* Primus, Darmstadt 2003, ISBN 3-89678-232-0, S. 92–101.
* Marlen von Xylander: *Die deutsche Besatzungsherrschaft auf Kreta 1941–1945.* (= Einzelschriften zur Militärgeschichte. Band 32.) Freiburg 1989, ISBN 3-7930-0192-X.
* Mark Mazower: *Inside Hitler‘s Greece.* Yale University Press, New Haven, London 2001, S. 190–200.
* Martin Zöller; Kazimirz Leszczyński Hrsg: *Fall 7 - Das Urteil im Geiselmordprozeß, gefällt vom Militärgerichtshof V der Vereinigten Staaten von America.* VEB Verlag der Wissenschaften, Berlin 1965.

## Eksterne lenker
*